Πάαβο Νούρμι

Ο Πάαβο Νούρμι (Paavo Johannes Nurmi, 13 Ιουνίου 1897 - 2 Οκτωβρίου 1973) ήταν Φινλανδός δρομέας μεσαίων και μεγάλων αποστάσεων. 

Γεννήθηκε στις 13 Ιουνίου του 1897 στο Τούρκου και ήταν γιος ξυλουργού. Ασχολήθηκε για πρώτη φορά με τον αθλητισμό κατά την ηλικία των δεκατριών ετών και έκανε την πρώτη διεθνή εμφάνιση στους Ολυμπιακούς Αγώνες του 1920, όπου κατέκτησε τρία χρυσά και ένα ασημένιο μετάλλιο σε αγωνίσματα ημιαντοχής και αντοχής. Μάλιστα, τη δεκαετία του '20, ο Νούρμι ήταν ο καλύτερος δρομέας μεσαίων και μεγάλων αποστάσεων στον κόσμο, πραγματοποιώντας παγκόσμια ρεκόρ στις διαδρομές μεταξύ 1500 μέτρων και 20 χιλιομέτρων. 

Το 1924, κέρδισε πέντε χρυσά στους Ολυμπιακούς Αγώνες ενώ στους αγώνες του 1928 κατέκτησε ένα χρυσό και δύο ασημένια μετάλλια. Το 1932, ο Νούρμι δεν μπόρεσε να αγωνιστεί στους Ολυμπιακούς, καθώς είχε λάβει χρήματα κι έτσι θεωρήθηκε επαγγελματίας. 
 
Το 1952, ο Νούρμι ήταν ο πρώτος λαμπαδηδρόμος και αυτός που άναψε την Ολυμπιακή Φλόγα στους Ολυμπιακούς Αγώνες του Ελσίνκι. Πέθανε στις 2 Οκτωβρίου του 1973 στο Ελσίνκι και η κηδεία του έγινε δημοσία δαπάνη.

Παραπομπές

Εξωτερικοί σύνδεσμοι 
 https://web.archive.org/web/20070728172635/http://www.urheilumuseo.org/Paavonurmi/pnhome.htm - 100 χρόνια Πάαβο Νούρμι.

Φινλανδοί Ολυμπιονίκες
Φινλανδοί αθλητές του στίβου
Χρυσοί Ολυμπιονίκες του στίβου
Δρομείς μεγάλων αποστάσεων
Αθλητές του στίβου στους Θερινούς Ολυμπιακούς Αγώνες 1920
Αθλητές του στίβου στους Θερινούς Ολυμπιακούς Αγώνες 1924
Αθλητές του στίβου στους Θερινούς Ολυμπιακούς Αγώνες 1928
Εισαχθέντες στο Hall of Fame της IAAF